Mark Davies (biskop, 1959)

**Mark Davies** (født 12. mai 1959 i Manchester i England) er en britisk katolsk prelat som er biskop av Shrewsbury.
## Liv og virke
### Bakgrunn
Mark Davies gikk på to skoler i Longsight: *St Richard's R.C. Primary School* og *St Robert's R.C. Primary School*, og to andre i Heaton Chapel i Stockport: *Broadstone Hall Primary School* og *St Anne's Roman Catholic High School*. Etter videregående utdannelse gikk han på University of Durham og forberedte seg på prestegjerningen ved Ushaw College i Durham for bispedømmet Salford.

### Prest
Han ble ordinert til prest den 11. februar 1984 ved *St Joseph's Church* i Reddish i Stockport, av biskop Thomas Holland av Salford. Hans første pastorale oppgaver var som assisterende prest ved *Our Lady of Grace's Church* i Prestwich fra mars til september 1984, etterfulgt av tjeneste ved *St Mary's Church* i Swinton fra september 1984 til desember 1988.

I januar 1988 ble han utnevnt til privatsekretær for biskop Patrick Kelly av Salford (senere erkebiskop av Liverpool), en stilling der Davies ble værende i til desember 1992.

Han ble utnevnt til sogneprest ved *St John Bosco's Church* i Blackley i Manchester (1992–2003) og ble dekan for North Manchester Deanery. Han ble utnevnt til generalvikar for bispedømmet Salford fra januar 2003 til februar 2009. Han ble utnevnt til sogneprest ved *St Teresa's Church* i Little Lever (2003–05), deretter ved *St Joseph's Church* i Longsight (2005–07), og deretter ved *Holy Family Church* i New Springs i Wigan (2008–09).

### Koadjutorbiskop av Shrewsbury
Den 22. desember 2009 ble han utnevnt av pave Benedikt XVI til koadjutorbiskop av Shrewsbury, og bispeviet i *St Anthony's Church* i Wythenshawe i Manchester den 22. februar 2010 av Brian Noble, biskop av Shrewsbury; medkonsekranter var Patrick Kelly, erkebiskop av Liverpool og Terence Brain, biskop av Salford.
### Biskop av Shrewsbury
Da biskop Brian Noble gikk av med pensjon den 1. oktober 2010, etterfulgte Davies ham som neste biskop av Shrewsbury.

Biskop Mark Davies motsatte seg legaliseringen av ekteskap av samme kjønn i Storbritannia, og kalte det et «seismisk skifte». I 2016 støttet han etableringen av et Shrewsbury-kapittel av *Courage International*, en organisasjon som fremmer seksuell avholdenhet for homofile katolikker. I forkant av parlamentsvalget i 2019 motarbeidet Davies politiske partier som ga manifesterklæringer om støtte til provosert abort, et spørsmål som tidligere var opp til de individuelle politiske kandidaters overbevisning. Han ba katolikker tenke nøye gjennom deres stemmegivning av denne grunn.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Filippo Bernardini (1884-1954) *1933 
* Biskop Franz von Streng ((1884-1970) *1937
* Erkebiskop Bruno Bernard Heim ((1911-1903) *1961
* Erkebiskop Maurice Noël Léon Couve de Murville ((1929-2007) *1982
* Biskop *Mark Davies* ((1959-) *2010

## Referanser